cyanic-selkie/wikianc huggingface dataset:
Kārļupīte
Kārļupīte ir Baltijas jūrā ietekoša upe Dienvidkurzemes novada Vērgales pagastā. Sākas no Ploču purva pie Ploces. Upe tek rietumu virzienā, ietek jūrā rietumos no Saraiķiem. Upe visā garumā regulēta. Kārļupīti šķērso pamestais Ventspils—Liepājas dzelzceļš un autoceļš P111.
Segnetoelektriķi
Polarizācija
Visbiežāk polarizējot materiālus, inducētā polarizācija P ir gandrīz tieši proporcionāla pieliktajam ārējam elektriskajam laukam E (skatīt attēlus), līdz ar to, polarizācija ir lineāra funkcija atkarībā no elektriskā lauka. Šādu parādību sauc par dielektrisko polarizāciju. Eksistē arī tādi materiāli, kas tiek saukti par paraelektriķiem, kuriem polarizācija atkarībā no ārējā elektriskā lauka pieaug daudz straujāk kā dielektriķiem.
Parasti materiāliem piemīt segnetoelektriskās īpašības zem kādas noteiktas fāzu pārejas temperatūras, ko sauc par Kirī temperatūru. Virs šīs temperatūras, šie materiāli kļūst par paraelektriķiem, jo tiem vairs nepiemīt spontānā polarizācija un materiāla kristāliskā struktūra ir paraelektriskā fāzē. Daļai no segnetoelektriķiem virs Kirī temperatūras pazūd jebkādas pjezoelektriskās īpašības, jo to paraelektriskai fāzei piemīt centrosimetriska kristāliskā struktūra .
Pielietojumi
Segnetoelektriķu nelineārā polarizācijas atkarība no elektriskā lauka var tikt izmantota, lai izveidotu kondensatorus ar maināmu kapacitāti. Parasti segnetoelektrisks kondensators sastāv no elektrodiem, starp kuriem ievietots segnetoelektriķis. Segnetoelektriķu dielektriskā caurlaidība ir ne tikai maināma, bet arī tai ir augsta absolūtā vērtība, it īpaši tad, kad materiāls atrodas tuvu fāzu pārejas temperatūrai. Šī iemesla dēļ, segnetoelektriskie kondensatori ir maza izmēra salīdzinot ar dielektriskajiem kondensatoriem ar tādu pašu kapacitāti.
Segnetoelektriķiem pēc definīcijas ir arī pjezoelektriķi un piroelektriķi. Apvienojot pjezoelektriskās un piroelektriskās īpašības, kā arī atmiņas uzglabāšanas funkciju padara segneteoelektriskos kondensatorus ļoti noderīgus, piemēram, sensoros un aktuatoros. Tos izmanto arī medicīnas ultraskaņas iekārtās (kondensatori ģenerē un tad detektē ultraskaņas svārstības, lai izveidotu attēlu ar ķermeņa iekšējiem orgāniem), augstas kvalitātes infrasarkanās kamerās (infrasarkanais attēls tiek projicēts uz divdimensionāla segnetoelektrisko kondensatoru masīva, kuri spēj detektēt temperatūras izmaiņas, kas vienādas ar Celsija grāda miljono daļu), dūmu detektoros, sonāros, vibrācijas sensoros un pat degvielas ievadei dīzeļdegvielas dzinējos.
Vēl viena relatīvi nesena ideja ir segnetoelektriskais tunelēšanas mezgls, kurā starp metālu elektrodiem ievietota nanometru bieza segnetoelektriska materiāla plānā kārtiņa. Segnetoelektriskā slāņa biezums ir pietiekami šaurs, lai caur to spētu tunelēt elektroni.
Kreimeņu iela (Jūrmala)
Kreimeņu iela ir iela Jūrmalā, Kaugurciema apkaimē. Kreimeņu iela sākas krustojumā ar Peoniju ielu un beidzas krustojumā ar Prīmulu ielu. Kopējais ielas garums ir 700 metri. Kreimeņu ielā satiksmes kustība norit vienā joslā. Ielā ir savrupmāju un vasarnīcu apbūve.
Hrazdanas stadions
Hrazdanas stadions (hy) ir 1970. gadā atklāts futbola stadions Armēnijas galvaspilsētā Erevānā. 54 208 skatītāju ietilpīgajā stadionā bāzējas Armēnijas futbola izlase. Pirms 2008. gada rekonstrukcijas stadiona ietilpība bija 70 000 un tas bija viens no ietilpīgākajiem stadioniem PSRS. Stadions nosaukts Hrazdanas upes vārdā, kuras ielejā tas atrodas.
Mix & Genest
Mix & Genest AG bija Vācijas telesakaru iekārtu uzņēmums. Pieder uzņēmumam Alcatel-Lucent. Dibināts 1879. gadā. Galvenais birojs atradās Berlīnē, Šēnebergā.
Vēsture
1879. gada 1. oktobrī Berlīnē, Šēnebergas rajonā biznesmenis Vilhelms Mikss (Wilhelm Mix) un inženieris Verners Genests (Werner Genest) dibināja uzņēmumu OHG Mix & Genest, Telegraphenbau-Anstalt und Telegraphendraht-Fabrik. Kopš 1886. gada Genests bija vienīgais īpašnieks. 1889. gadā uzņēmums kļuva par akciju sabiedrību ar nosaukumu Actiengesellschaft Mix & Genest, Telephon-, Telegraphen- und Blitzableiter-Fabrik. Uzņēmums izgatavoja zemsprieguma ierīces, tai skaitā iekārtas telefonijai, telegrāfam un signalizācijas sistēmām. 1904. gadā uzņēmumā strādāja 2300 darbinieki un tam bija filiāles Londonā un Amsterdamā.
Pēc Genesta nāves 1920. gadā uzņēmuma akciju vairākumu 1922. gadā ieguva Vācijas elektroiekārtu ražotājs AEG. No 1921. līdz 1927. gadam Mix & Genest produkcija (radiouztvērēji, pastiprinātāji, skaļruņi) Berlīnē tika pārdota ar nosaukumu Emgefunk. Hamburgā ar pārdošanu nodarbojās Mix & Genest Hansa GmbH.
1929. gadā ASV uzņēmuma ITT Corporation 1925. gadā izveidotā Eiropas nodaļa International Standard Electric Corporation (ISE) Vācijā dibināja pārvaldītājsabiedrību Standard Elektrizitäts-Gesellschaft AG (SEG). Par tās partneri kļuva AEG ar uzņēmumu Mix & Genest. Vēlāk SEG pilnībā pārņēma Mix & Genest, bet tas turpināja darboties neatkarīgi.
Pēc Berlīnes blokādes 1948. gadā uzņēmums pārcēlās uz Cufenhauzeni Štutgartē.
1954. gadā Mix & Genest apvienots SEG struktūrā.
Vēlāk SEG mainīja īpašnieku, un tagad tas ir Alcatel-Lucent meitas uzņēmums Alcatel-Lucent Deutschland.
Fils Mikelsons
Filips "Fils" Alfreds Mikelsons (en; dzimis ) ir profesionāls amerikāņu golferis.
Viņš ir guvis uzvaru četros lielajos čempionātos: trīs reizes Masters Tournament un vienreiz PGA čempionātā. Tāpat ir guvis 39 uzvaras PGA tūres sacensībās. Ilgu laiku bijis pasaules ranga otrajā vietā. Izglītību ieguvis Arizonas štata universitātē. Trīs reizes tika atzīts par gada labāko universitāšu golferi. F. Mikelsons ir viens no visu laiku visvairāk nopelnījušākajiem golferiem visā pasaulē.
Gibraltāra Nacionālā līga
Gibraltāra Nacionālā līga (en) ir Gibraltāra vienīgā pieaugušo vīriešu futbola līga. Tā tika izveidota 2019. gadā, apvienojot Gibraltāra Premjerdivīziju, kas bija augstākā futbola līga kopš 1905. gada, un Gibraltāra Otro divīziju. Gibraltāra futbola čempionāts notiek kopš 1895. gada. Čempionātā pašlaik piedalās 11 komandas. Visvairāk reizes (25) Gibraltāra čempiontitulu ir izcīnījis klubs Lincoln Red Imps.
Dmitrijs Donskis
Dmitrijs Donskis (ru — "Donas Dmitrijs"; dzimis, miris ), tradicionāli latviski Dimitrijs I Ivanovičs Donskojs, bija Maskavas kņazs no 1359. gada un Vladimiras lielkņazs no 1362. gada līdz nāvei 1389. gadā.
Dzīvesgājums
Dzimis 1350. gadā Maskavas kņaza Joana II ("Skaistā") ģimenē, kurš kļuva arī par Vladimiras lielkņazu (1354) un Novgorodas kņazu (1355). Pēc tēva nāves Dmitrijs mantoja Maskavas kņazisti, bet viņam nācās cīnīties ar Suzdaļas kņazu Dmitriju Konstantinoviču par Zelta Ordas vietvalža jarliku, kuru viņš no hana Abdulas ieguva 1363. gadā. Gatavojoties karam ar Lietuvas dižkunigaitijas valdnieku Aļģirdu, viņš 1367. gadā uzcēla Maskavas mūra kremli, kas ļāva nosargāt Maskavu lietuviešu aplenkumu laikā 1368., 1370. un 1372. gadā. 1368. gadā viņš iekaroja Vologdas pilsētu Ziemeļu Dvinas baseinā.
1378. gadā lielkņazs Dmitrijs Joanovičs sakāva karavadoņa Mamaja vadīto Zelta Ordas karaspēku kaujā pie Vožas upes un 1380. gadā Kuļikovas kaujā, kas notika Donas augštecē (tagadējā Tulas apgabalā), tāpēc ieguva pievārdu Donskis ("Donietis"). Lai gan pāris gadu vēlāk tatāri hana Tohtamiša vadībā piespieda kņazu Dmitriju atkal padoties viņa virsvarai, tomēr viņa uzvaras ļoti pacēla krievu tautas pašapziņu.
Džeisons Demerss
Džeisons Demerss (en, dzimis ) ir Kanādas hokejists, spēlē aizsarga pozīcijā. Kopš 2021. gada Demerss pārstāv KHL komandu Kazaņas "Ak Bars". Demersu 2008. gada NHL draftā 7. kārtā, ar kopējo 186. numuru izvēlējās Sanhosē "Sharks".
Savas karjeras laikā aizvadījis 12 gadus NHL. Spēlējis tādu komandu, kā Sanhosē "Sharks", Dalasas "Stars", Floridas "Panthers" un Arizonas "Coyotes", sastāvos. 2021. gada decembrī pievienojies KHL komandai Kazaņas "Ak Bars".
Vistans Hjū Odens
Biogrāfija
Absolvējis Oksfordas Universitāti. Bijis skolotājs Anglijā. Sadarbojies ar Kristoferu Išervudu. 1935. gadā apprecējies ar vācu rakstnieka Tomasa Manna meitu Ēriku Mannu. Tās bija aprēķina laulības, jo Manna līdz ar laulībām ieguva Apvienotās Karalistes pilsonību, tādējādi izbēgot no nacistiskās Vācijas, pats Odens bija homoseksuālis.
Piedalījies Spānijas pilsoņu karā 1937. gadā. 1939. gadā kopā ar Išervudu emigrēja uz ASV. Ņujorkā sastapis dzejnieku Česteru Kalmanu, kas kļuva par viņa draugu (dažkārt arī mīļāko ). Odens pasniedza vairākās universitātēs un 1946. gadā pieņēma ASV pilsonību.
Turpināja publicēt dzeju. Par 1947. gadā izdoto The Age of Anxiety saņēmis Pulicera balvu. Kopā ar Kalmanu sarakstījis libretu Igora Stravinska operai The Rake's Progress (1951). No 1956. līdz 1961. gadam bija dzejas profesors Oksfordas Universitātē.
1972. gadā pametis ASV līdz ar veselības pasliktināšanos. Sācis dzīvot Oksfordā. 20. gadsimta 50. gadu beigās nopircis māju Austrijā, kur katru gadu pavadīja sešus mēnešus. Miris Austrijā.
2014. gada Latvijas kausa izcīņa orientēšanās sportā
2014. gada Latvijas kausa izcīņa orientēšanās sportā bija Latvijas Orientēšanās federācijas organizēts orientēšanās sacensību seriāls, kas sastāvēja no 16 posmiem un notika no 2014. gada aprīļa līdz oktobrim. Sacensību kopvērtējumā tika noskaidroti Latvijas kausa ieguvēji 32 vecuma un meistarības grupās, tostarp arī vīriešu un sieviešu elites grupās, kurās par uzvarētājiem kļuva Anatolijs Tarasovs un Līga Ārniece.
Latvijas kausa posmu uzvarētāji elites grupās
Piezīme: Latvijas kausa izcīņā piedalās tikai LOF datu bāzē reģistrētie sportisti, tādēļ tajās sacensībās, kur uzvarējuši ārvalstu sportisti, nosaukts arī labākais Latvijas pārstāvis.
Bārbeles iela
Bārbeles iela ir iela Rīgā, Zemgales priekšpilsētā, Šosciemā (Atgāzenes apkaimē). Bārbeles iela sākas no Vienības gatves un beidzas, savienojoties ar Dīķa ielas turpinājumu paralēli Rīgas—Jelgavas dzelzceļa līnijai. Individuālo māju apbūve. Ielai nosaukums piešķirts no Bauskas novada pagasta centra, Bārbeles, nosaukuma.
Vēsture
Iela pilsētas plānā iezīmēta 1902. gadā (de, ru). Dažās 20. gadsimta 20. un 30. gadu kartēs atzīmēta kā Bārbeļu iela.
Ielu savienojumi
Bārbeles iela ir savienota ar šādām ielām:
Kugres ezers
Kugres ezers (arī Kugre, Kugres azars, Kugrītes ezers) ir noteces ezers Jēkabpils novada Viesītes pagasta dienvidu daļā uz dienvidiem no Viesītes. Iztek Ļaudīte uz Viesītes ezeru.
Jezufinova
Jezufinova ir ciems Saunas pagastā, Preiļu novadā. Atrodas 212 km attālumā no Rīgas.
Vecvagāres
Vēsture
Ciems savu nosaukumu ir ieguvis no Latvijas Valsts prezidenta Alberta Kvieša vecāku mājām "Vecvagāres", kuras A. Kviesis iegādājās 1926. gadā savam tēvam Jēkabam Kviesim. Otrā pasaules kara laikā 1944. gadā Kvieša sieva no "Vecvagāres" mājām devās bēgļu gaitās uz Vāciju. Pēc Latvijas neatkarības atgūšanas saimniecību atguva Austrālijā dzīvojošais A. Kvieša dēls, vēlāk mantoja Kanādā dzīvojošais mazdēls. 2018. gadā to izpārdošanā iegādājās Penkules pagasta zemnieks Ivars Stanga.
Nothing Suits Me Like a Suit
Nothing Suits Me Like a Suit ir aktiera Nīla Patrika Herisa singls no seriāla "Kā es satiku jūsu māti" 100. sērijas Girls Versus Suits. Dziesmas autori Kārters Beiss un Kreigs Tomass tika nominēti "Primetime Emmy balvai par izcilu oriģinālmūziku un vārdiem". Dziesmas pirmizrāde notika 5. sezonas 12. sērijā, kopumā seriāla 100. sērijā. Sērijas beigās Bārnijs Stinsons, Herrisa tēlotais varonis, sapņo un mēģina izlemt, vai saglabāt savu uzvalku kolekciju, vai arī iznīcināt to, lai tiktos ar izskatīgu sievieti. Šī sieviete strādāja par bārmeni bārā, kurā seriāla varoņi bieži uzturējās. Epizodes pirmizrāde notika 2010. gada 11. janvārī, un singls tika izdots nākamajā dienā. Lai sērijā izpildītu dziesmu, tika nolīgti 75 dejotāji un 50 mūziķu liels orķestris. Izpildījuma horeogrāfiju veidoja Zaks Vudlijs, kurš arī ir darbojies seriālā "Radīti skatuvei".
Krimuldas iela (Jūrmala)
Krimuldas iela ir iela Jūrmalā, Slokas apkaimē. Krimuldas iela sākas pie dzelzceļa un beidzas krustojumā ar Pļaviņu ielu. Kopējais ielas garums ir 290 metri, tā ir klāta ar grants segumu. Krimuldas ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Krimuldas iela ir savienota ar šādām ielām:
Nīderlande 2018. gada ziemas olimpiskajās spēlēs
Nīderlande 2018. gada ziemas olimpiskajās spēlēs ir pārstāvēta 4 sporta veidos. Olimpiskajās spēlēs ieguva 8 zelta, 6 sudraba un 6 bronzas medaļas. Visas medaļas tika iegūtas vai nu ātrslidošanā, vai nu šorttrekā. Atklāšanas ceremonijā Nīderlandes delegācijas karognesējs bija Jans Smēkenss, bet noslēguma ceremonijā — Irēna Vista.
Dalībnieki
*  — viena sportiste startēs gan ātrslidošanā, gan šorttrekā
Šorttreks
Skaidrojumi: AA = Iecelts finālā, jo bija traucēts no cita sportista; FA = Kvalificējies finālam; FB = Kvalificējies mierinājuma kārtai; PEN = Sods; Q = Kvalificējies nākamajai kārtai
Edīte Rūzvelta
Edīte Kermita Karova Rūzvelta (en; dzimusi, mirusi ) bija ASV prezidenta Teodora Rūzvelta otrā sieva. Būdama pazīstama no ar Teodoru Rūzveltu no bērnības, apprecējās ar Rūzveltu Londonā drīz pēc pirmās sievas Alises Hetavejas Lī nāves. No 1901. līdz 1909. gadam — ASV pirmā lēdija.
Aurora
Aurora var būt:
Zosini
Zosini (arī Zūsini, latgaliski: Zūsyni) ir ciems Vārkavas novada Upmalas pagastā. Atrodas pagasta ziemeļu daļā 12,0 km no pagasta un novada centra Vecvārkavas un 197,0 km no Rīgas.
Apdzīvotā vieta atrodas nomaļus no valsts autoceļiem, uz dienvidiem no Zūsinu pruva, Deukļupes krastā.
Bierņi
Vietējās nozīmes aizsargājamie kultūras pieminekļi ciema apkārtnē: 	Veczīladžu viduslaiku kapsēta (Kapu kalniņš) un Rankas viduslaiku baznīcas vieta.
Jērāni
Jērāni ir ciems Dunavas pagastā, Jēkabpils novadā. Atrodas 181 km attālumā no Rīgas.
Zemes māte
Zemes māte ir viena no nāves dievietēm latviešu mitoloģijā, pēc nozīmības tikpat svarīga kā Veļu māte, kuru uzskata arī kā Zemes mātes funkcionālo sinonīmu.
Zemes māte latvju dainās
Latviešu tautas dziesmās Zemes māte ir cieši saistīta ar kapu kā "mūža māju". Šeit ir viņas valsts, viņai ir kapa atslēdziņa. Senie kapi ir bijuši tuvu pie mājām, ganībās, ārpus laukiem, mežos vai krūmājos, kā liecina izrakumi un apraksti, sākot ar 15.gs. Ticēja, ka Zemes māte atnācēju sagaida kapu kalniņā, sagatavojusi tam mīkstu guļas vietu.
Piedņestras rublis
Piedņestras rublis ir valūta, kas tiek izmantota tikai Piedņestrā. Rublis sīkāk dalās 100 kapeikās. Tā kā Piedņestra ir starptautiski neatzīta valsts, tad tās valūtai nav ISO 4217 kods, tomēr neoficiāli izmantotais kods ir PRB. Valūtas izdevējiestāde ir Piedņestras Republikas banka, un tā dažreiz izmanto kodu RUP.
Kā Piedņestras valūta tā tika izveidota 1994. gadā. 2000. gadā tika ieviesti jauna izskata Piedņestras rubļi, kuru vērtība pret iepriekšējiem bija miljons reizes lielāka (1 Piedņestras rublis bija vienāds ar 1 000 000 vecajiem rubļiem). 2007. gadā atkal bija nepiciešama denominācija, kad viens jaunais rublis tika mainīts pret 100 iepriekšējiem rubļiem.
Bārddziņu iela
Bārddziņu iela ir neliela iela Rīgā, Latgales priekšpilsētā, Maskavas forštatē. Bārddziņu iela sākas no Mazās Krasta ielas un beidzas, savienojoties ar Maskavas ielu.
Vēsture
1885. gadā jau pastāvošai ielai ar pilsētas valdes lēmumu tika dots nosaukums Balbieru iela (de, ru). Mūsdienu nosaukumu iela ieguva 1923. gadā. Otrā pasaules kara vācu okupācijas laikā ielai atkal bija Balbieru ielas nosaukums. Kopš 20. gadsimta 70. gadiem šajā ielā atrodas Rīgas pilsētas dezinfekcijas stacija.
Ielu savienojumi
Bārddziņu iela ir savienota ar šādām ielām:
Rosica (Baltkrievija)
Rosica (be, ru) ir ciems Baltkrievijas ziemeļos, Vitebskas apgabala Vjerhņadzvinskas rajonā. Izvietojusies Rosicas ezera krastā, 19 kilometrus no rajona centra Vjerhņadzvinskas un 5 kilometrus no Latvijas—Baltkrievijas robežas. Rosicai cauri tek Rosicas upe. Rosicā atrodas katoļu baznīca (celta 1911. gadā, atjaunota 2010. gadā). 1864. gadā celta pareizticīgo baznīca, kas nav saglabājusies.
1920. gadā pēc Latgales atbrīvošanas pilsēta atradās Latvijas pakļautībā. Vēlāk Latvija sarunās ar Krieviju atteicās no Rosicas un apkārtējām zemēm apmaiņā pret papildu teritoriju Abrenes apriņķa ziemeļos.
1943. gada 16. februārī latviešu policijas bataljoni operācijas "Ziemas burvība" ietvaros nogalināja 1528 ciema un apkārtējās teritorijas iedzīvotājus, bet jaunākos aizveida uz Salaspils koncentrācijas nometni, tādējādi ciema iedzīvotāju skaits būtiski samazinājās un mūsdienās ir vairākas reizes mazāks nekā 20. gadsimta sākumā.
Microsoft divpunktu šifrēšana
Microsoft divpunktu šifrēšana ( jeb MPPE) šifrē datus divpunktu protokolā (PPP) balstītos savienojumos vai tunelēšanas divpunktu protokola (PPTP) virtuālā privātā tīkla (VPN) savienojumos. Tiek atbalstītas 128 bitu atslēgas (spēcīga), 56 bitu atslēgas un 40 bitu atslēgas (standarta) MPPE šifrēšanas metodes. MPPE nodrošina datu drošību PPTP savienojumam, kas ir starp VPN klientu un VPN serveri.
MPPE pats par sevi nesaspiež vai neizvērš datus, taču protokols bieži tiek izmantots kopā ar MPPC, kas saspiež datus PPP vai VPN saitēs.
MPPE saskaņošana notiek CCP, PPP apakšprotokola ietvaros. Tas var novest pie nepareizas pārliecības, ka tas ir saspiešanas protokols.
Aizkraukles ielu uzskaitījums
Aizkraukles pilsētas ielu uzskaitījumā iekļautas Aizkraukles 84 ielas.
1962. gada Latvijas čempionāts šahā
1962. gada Latvijas šaha čempionāts - Latvijas PSR 19. šaha čempionāts vīriešiem un Latvijas PSR 16. šaha čempionāts sievietēm.
Turnīra gaita
Latvijas PSR 19. šaha čempionāts vīriešiem notika 1962. gadā Rīgā. Turnīrā ārpus konkurences piedalījās uzaicinātie šahisti no Krievijas: starptautiskais lielmeistars Aleksandrs Tolušs, starptautiskais meistars Aleksejs Suetins un PSRS sporta meistars Aleksandrs Hellers. Tāpat kā iepriekšējā gada atklātajā čempionātā viesiem neizdevās uzvarēt turnīrā. Savu otro Latvijas PSR čempiona titulu sīvā cīņā ieguva Jānis Klovāns, kuram par puspunktu izdevās apsteigt Israelu Zilberu. Iepriekšējā gada čempions Aivars Gipslis palika trešais, bet vienīgais lielmeistars Tolušs ieņēma tikai 5. vietu.
Latvijas PSR 16. šaha čempionāts sievietēm notika 1962. gadā Rīgā. Šoreiz nevienai no dalībniecēm neizdevās izvairīties no zaudējuma kādā no partijām. Savu ceturto Latvijas PSR čempiones titulu izcīnīja Zāra Nahimovska, kura bija veiksmīgāka par savu spēcīgāko konkurenti Mildu Lauberti. Pirmo reizi čempionāta finālā spēlēja nākamā daudzkārtējā Latvijas čempione Astra Ērgle (Klovāne).
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! Punkti !! Vieta
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! Punkti !! Vieta
Neparastā dzīve
"Neparastā dzīve" (en) ir 1997. gada melnā komēdija, kuras režisors ir Denijs Boils. Galvenās lomas filmā atveido Jūens Makgregors, Kemerone Diasa, Hollija Hantere, Delrojs Lindo, Ians Holms, Dens Hedaja un Morijs Čaikins. Filmas pirmizrāde notika.
Andžela Lensberija
Dāma Andžela Bridžida Lensberija (en; dzimusi Londonā, Britu impērijā, mirusi ) bija angļu izcelsmes amerikāņu aktrise un dziedātāja.
Trīs reizes izvirzīta Amerikas Kinoakadēmijas balvai, astoņpadsmit reizes nominēta Emmy balvai, sešas reizes ieguvusi Zelta globusa balvu un piecas reizes apbalvota ar augstāko amerikāņu teātra Tony balvu. 2013. gadā aktrise saņēma Kinoakadēmijas goda balvu par vairāk kā septiņdesmit gadu ieguldījumu kinematogrāfa attīstībā. 2014. gadā Andžela Lensberija saņēma Britu Impērijas ordeni par ieguldījumu teātra mākslā un labdarību.
Latvijā Andžela Lensberija vairāk pazīstama kā Džesikas Flečeres lomas atveidotāja seriālā "Noziegumam pa pēdām" (Murder, She Wrote, 1984—1996). Nozīmīgas lomas filmās "Gāzes gaisma" (1944), "Doriana Greja ģīmetne" (The Picture Of Dorian Gray, 1945), "Mandžūru kandidāts" (1962), "Nāve uz Nīlas" (Death on the Nile, 1978) un "Brīnumainā aukle" (2005), kā arī ierunājusi Tējkannas kundzi pilnmetrāžas animācijas filmā "Skaistule un Briesmonis" (1991). Šajā animācijas filmā Lensberija iedziedāja tituldziesmu, par kuru tās autori saņēma Amerikas Kinoakadēmijas balvu "Labākā dziesma". Attēlojusi lomas filmās Popera kunga pingvīni" (2011) un "Mērija Popinsa atgriežas" (2018).
Mirusi 2022. gada 11. oktobrī, piecas dienas pirms savas 97. dzimšanas dienas.
Latvijas Jūras akadēmija
Latvijas Jūras akadēmija (LJA) ir akreditēta jūrniecības profesionālās izglītības un zinātnes valsts iestāde Rīgas Tehniskās universitātes sastāvā, kurā sagatavo augstākā līmeņa jūrniecības speciālistus. Tā atrodas Flotes ielā 12 k-1, Daugavgrīvā, Rīgā.
Studijas notiek atbilstoši starptautiski reglamentētām studiju programmām jūrniecības nozarē, LJA izsniegtie diplomi ir starptautiski atzīti. LJA studē vairāk kā 900 studentu, no tiem aptuveni trešā daļa - nepilna laika studijās. Katru gadu LJA tiek uzņemti vidēji 240 studenti. Lielākā LJA studentu daļa apgūst kuģu vadīšanas un kuģu mehānikas studiju programmas.
Priekšvēsture
1789. gadā nodibināja Rīgas Navigācijas skolu, 1805. gadā to pievienoja kā nodaļu Rīgas 2. apriņķa skolai, bet 1820. gadā slēdza. 1839. gadā kapteinis D. H. Foss Rīgā nodibināja privātu jūrniecības skolu matrožu sagatavošanai, 1844. gadā to savā pārziņā pārņēma Rīgas biržas komiteja. No 1843. līdz 1861. gadam arī Liepājā darbojās privāta jūrskola. 1864. gadā darbu sāka Ainažu jūrskola, kurā mācības notika latviešu un igauņu valodās. Balstoties uz Ainažu jūrskolas pieredzi, 1867. gadā Krievijas Impērijas Senāts pieņēma K. Valdemāra izstrādāto likumu par kuģniecības skolām, kas nodrošināja jauna tipa jūrskolu atvēršanu visā impērijā. 1876. gadā Rīnūžos pēc Krievijas Impērijas jūrniecības attīstības biedrības sekretāra Krišjāņa Valdemāra ierosinājuma tika nodibināta Mangaļu jūrskola. 1902. gadā jūrskolu sistēmu reorganizēja, jūrskolas iedalīja četrās kategorijās. Augstāko ieguva Ainažu, Liepājas, Mangaļu, Rīgas un Ventspils jūrskolas. Pirmā pasaules kara laikā 1915. gadā visas Latvijas jūrskolas evakuēja uz Krievijas Impērijas dienvidiem – Melnās un Azovas jūras piekrasti, kur vēlāk tās likvidēja vai pievienoja vietējām jūrskolām.
Pedru Damians
Pedru Damians (pt; 1480 — 1544) bija Portugāles šahists.
Latvijas Jūras akadēmija
Priekšvēsture
Pēc Latvijas Jūrniecības departamenta direktora Andreja Lonfelda ierosmes 1920. gada 28. novembrī Rīgā atvēra četrgadīgu Krišjāņa Valdemāra vārdā nosaukto jūrskolu, kas no 1922. līdz 1941. gadam atradās Jūrnieku namā Kuģu ielā 25. Jūrskolas direktors bija Ernests Kalniņš (1881–1941). Īslaicīgi jūrskolas darbojās arī Liepājā (1929-1936) un Ventspilī (1930-1932). Pēc Otrā pasaules kara Rīgā, Liepājā, Ventspilī, Engurē un Salacgrīvā atvēra vairākas vidējā un zemākā līmeņa jūrskolas. Augstāko izglītību jūrniecībā varēja iegūt Ļeņingradas Admirāļa Makarova Augstākajā inženieru jūrskolā vai Kaļiņingradas Zivrūpniecības un zivsaimniecības tehniskajā institūtā.
Pedru Damians
Biogrāfija
Pēc nodarbošanās farmaceits. 1512. gadā Romā izdevis grāmatu Questo libro e da imparare giocare a scachi et de li partiti ("Šī grāmata māca spēlēt šahu"), kas tiek uzskatīta par vecāko šaha mācību grāmatu. Tajā tika apskatīti šaha noteikumi, dažas šaha atklātnes, kā arī vairāk nekā 70 šaha uzdevumi, no kuriem lielākais vairums bija aizgūts no Luija Ramiresa de Lusenas 1496. gadā izdotās grāmatas. Damiana grāmatai Itālijā bija lieli panākumi, un tā izturēja astoņus atkārtotus izdevumus.
Damiana vārdā ir nosaukta nekorekta atklātne — Damiana aizsardzība: 1. e4 e5 2. Zf3 f6, lai gan pats Damians par labāku atbildi ir uzskatījis 2. ... Zf6, bet pēc 2. ... f6 ir ieteicis spēcīgāko turpinājumu 3. Zxe5.
Latvijas Jūras akadēmija
Vēsture
1989. gadā pie Kaļiņingradas zivju rūpniecības institūta Rīgas neklātienes filiāles tika nodibināta Latvijas Jūras akadēmija, 1989. gada 1. oktobrī pirmie studenti sāka studijas. 1990. gada 25. jūlijā Latvijas Jūras akadēmiju kļuva par Rīgas Tehniskās universitātes fakultāti. Kā patstāvīga mācību iestāde Latvijas Jūras akadēmija durvis vēra 1993. gada 8. janvārī. Pirmais LJA izlaidums notika 1994. gada 18. jūnijā. Šajā dienā Rīgas Doma baznīcas prāvests J. Liepiņš iesvētīja LJA karogu, ko darinājusi tekstilmāksliniece Ārija Vītoliņa. Kopš tā laika augstākā līmeņa profesionālo kvalifikāciju ir ieguvuši vairāk kā 1000 jūrniecības speciālistu. 2005. gadā Latvijas Jūras akadēmija ieguva klasifikācijas sabiedrības Det Norske Veritas sertifikātu par vadības sistēmas atbilstību kvalitātes vadības sistēmu standarta ISO 9001:2008 prasībām. LJA Mācību centrs 2001. gadā ir ieguvis sertifikācijas firmas Bureau Veritas sertifikātu par vadības sistēmas atbilstību ISO 9002:1994, bet 2003. gada beigās - ISO 9001:2000.
2022. gada 5. jūlijā Latvijas Ministru kabinets pieņēma lēmumu par Latvijas Jūras akadēmijas (LJA) pievienošanu (RTU) struktūrvienības statusā, saglabājot autonomu jūrniecības izglītības sistēmu, kā arī veicinot resursu koplietošanu un optimizāciju augstākās izglītības sistēmā.
Jūras transports - kuģa vadīšana
Iegūstamā kvalifikācija kuģa vadītājs, piektā līmeņa profesionālā kvalifikācija. Iegūstamais grāds profesionālais bakalaura grāds jūrastransportā. Studiju ilgums un apjoms 4 gadi un 3 mēneši pilna laika studijas, vismaz 188 Latvijas kredītpunkti (282 ECTS kredītpunkti). Uzņemšanas prasības vidējā vai vidējā profesionālā izglītība. Prasības kvalifikācijas iegūšanai pilnībā apgūt studiju programmu, nokārtot valsts pārbaudījumus jūrniecības angļu valodā un specialitātē, izstrādāt un aizstāvēt diplomdarbu.
Galvenās studiju jomas navigācija, kuģu uzbūve un stabilitāte, kuģu vadīšanas tehniskie līdzekļi, kravu pārvadāšanas tehnoloģija, kuģošanas drošība, jūras tiesības, jūras vides piesārņojuma novēršana, globālā jūras negadījumu un drošības sakaru sistēma, jūrniecības angļu valoda un kuģu menedžments. Programmā ietvertas divas prakses uz kuģiem jūrā – kopumā 1 gads. Karjeras iespējas darbs uz tirdzniecības flotes kuģiem un citiem kuģiem stūrmaņa un vēlāk kapteiņa amatā, kā arī menedžera jeb superintendanta darbs jūrniecības nozares uzņēmumos un organizācijās krastā.
Ostu un kuģošanas vadība
Iegūstamais grāds profesionālais bakalaura grāds vadībā un administrēšanā. Studiju ilgums un apjoms 4 gadi un 3 mēneši pilna laika studijas, vismaz 182 Latvijas kredītpunkti (273 ECTS kredītpunkti) Viens studiju gads (40 Latvijas kredītpunkti) – kādā no Eiropas valstu atbilstoša profila augstskolām. Uzņemšanas prasības vidējā vai vidējā profesionālā izglītība. Prasības kvalifikācijas iegūšanai pilnībā apgūt studiju programmu, izstrādāt un aizstāvēt diplomdarbu. Galvenās studiju jomas ekonomika, grāmatvedība un finanses, tirgzinības, kuģu komercmenedžments, kuģu tehniskais menedžments, ostu hidrobūves un tehnika, ostu un termināla operācijas, multimodālais transports, transporta loģistika, ostu darbība, jūras apdrošināšana, jūrniecības angļu valoda un kuģu aģentēšana. Karjeras iespējas menedžera, plānotāja, operatīvo un ekonomisko dienestu speciālista darbs ostās, kuģošanas kompānijās un citos jūras transporta uzņēmumos.
Jūras transports – kuģa mehānika
Iegūstamā kvalifikācija kuģa mehāniķis, piektā līmeņa profesionālā kvalifikācija. Iegūstamais grāds profesionālais bakalaura grāds jūras transportā. Studiju ilgums un apjoms 4 gadi un 3 mēneši pilna laika studijas, vismaz 182 Latvijas kredītpunkti (270 ECTS kredītpunkti). Uzņemšanas prasības vidējā vai vidējā profesionālā izglītība. Prasības kvalifikācijas iegūšanai pilnībā apgūt studiju programmu, nokārtot valsts pārbaudījumus jūrniecības angļu valodā un specialitātē, izstrādāt un aizstāvēt diplomdarbu. Galvenās studiju jomas kuģu enerģētiskās iekārtas, kuģu uzbūve un teorija, kuģu saldēšanas un gaisa kondicionēšanas iekārtas, kuģu palīgmehānismu un sistēmu ekspluatācija, apkope un remonts, jūras vides aizsardzība pret piesārņošanu, jūrniecības angļu valoda un kuģu tehniskais menedžments. Programmā ir iekļauta vismaz 6 mēnešu ilga jūras prakse un kuģa remonta prakse. Karjeras iespējas darbs kuģa mehāniķa, vēlāk kuģa vecākā mehāniķa amatā uz jūras transporta un citiem kuģiem bez dzinēju jaudas ierobežojumiem, kā arī inženiera jeb superintendanta darbs krastā jūrniecības uzņēmumos un citās industrijas jomās.
Jūras transports — kuģa elektroautomātika
Studiju ilgums un apjoms 4 gadi un 3 mēneši pilna laika studijas, vismaz 185 Latvijas kredītpunkti (277,5 ECTS kredītpunkti). Uzņemšanas prasības vidējā vai vidējā profesionālā izglītība. Prasības kvalifikācijas iegūšanai pilnībā apgūt studiju programmu, nokārtot valsts pārbaudījumus angļu valodā un specializācijā, izstrādāt un aizstāvēt bakalaura darbu. Iegūstamais grāds profesionālais bakalaura grāds jūras transportā. Galvenās studiju jomas elektrotehnika, kuģa elektroiekārtas, kuģa dīzeļiekārtas un turbīnas, kuģa automātikas elementi un ierīces, kuģa automātiskās vadības sistēmas, kuģa elektroiekārtu tehniskā ekspluatācija un jūrniecības angļu valoda.
Karjeras iespējas darbs uz kuģa elektromehāniķa vai elektroautomātikas speciālista amatā, iespējams saņemt kuģu sardzes mehāniķa jūras diplomu un strādāt arī par kuģa mehāniķi vai arī apvienotās profesijās (mehāniķis-elektromehāniķis). Iespējama arī tālāka karjera elektroautomātikas un elektronikas nozarē, jūrniecības krasta uzņēmumos un citās industrijas.
Jieči
Jieči ir ciems Malnavas pagastā, Kārsavas novadā. Atrodas 273 km attālumā no Rīgas.
Brendons Jips
Brendons Maikls Harijs Jips (en, dzimis ) ir Kanādā dzimis Ķīnas hokejists, spēlē uzbrucēja pozīcijā. Kopš 2021. gada Jips pārstāv KHL klubu Pekinas "Kunlun Red Star". Jipu 2004. gada NHL drafta 8. kārtā, ar kopēju 239. numuru izvēlējās Kolorādo "Avalanche".
Kolorādo "Avalanche" komandas sastāvā debitējis 2009–10. gada sezonā. Vēlāk spēlējis Našvilas "Predators" un Fīniksas "Coyotes", kā arī Vācijas hokeja līgas komandās Manheimas "Adler" un Düsseldorfer EG, un Somijas hokeja līgas komandā Mikkelin Jukurit. 2021. gada jūlijā, ar mērķi iekļūt Ķīnas hokeja izlases sastāvā ziemas olimpiskajās spēlēs, Jips pievienojās KHL komandai Pekinas "Kunlun Red Star".
Hantengri
Hantengri (kk, ky, zh, Hàn Ténggélǐ Fēng) ir kalnu virsotne Tjanšanā uz Kazahstānas, Kirgizstānas un Ķīnas robežas uz austrumiem no Isikula. Virsotne kopā ar ledus segu ir 7010 metrus augsta. Hantengri ir otra augstākā Tjanšana virsotne aiz Dženiša smailes. Tā ir arī Kazahstānas augstākā virsotne un vistālāk uz ziemeļiem stāvošā virsotne, kas augstāka par 7000 metriem. Virsotni iekarojuši arī latviešu alpīnisti, to starpā Pēteris Kūlis un Teodors Ķirsis.
Ponci shēma
Ponci shēma (en) ir krāpnieciska kapitālieguldījumu shēma, kur tās operators izmaksā peļņu vecākiem investoriem no jaunāku investoru iemaksātiem līdzekļiem, nevis peļņu nesošas uzņēmējdarbības vai darbībām finanšu tirgos. Ponci shēmu operatori var būt gan uzņēmumi, gan privātpersonas un jaunu investoru uzmanība parasti tiek piesaistīta, piesolot lielu peļņu īsā laika periodā. Ponci shēmas ir balstītas uz pastāvīgu jaunu investoru piesaisti. Tiklīdz jauni investori shēmā līdzekļus vairs neiegulda, tā drīz vien sabrūk.
Tā nosaukta Čārlza Ponci vārdā kurš ar šādu shēmu kļuva pazīstams ASV 1920. gados.
Kaut kādā mērā Ponci shēmām līdzīgi ir spekulatīvie burbuļi, kur cilvēki pērk kādu aktīvu (piemēram, akcijas, nekustamos īpašumus vai kriptovalūta) pārliecībā, ka vēlāk to noteikti varēs pārdot dārgāk kādam citam. Taču spekulatīvos burbuļos nav viena centralizēta operatora, kas apkrāpj investorus, tos drīzāk var pielīdzināt masu hipnozei. Izņēmums ir pump and dump prakse.
Ponci shēmas piemērs ir MMM piramīda Krievijā 1990. gados.
Biškrēsliņi
Biškrēsliņi (la) ir kurvjziežu dzimtas ģints. Tās dabiskais izplatības areāls ir Eirāzijas, Ziemeļrietumāfrikas un Ziemeļamerikas mērenajā joslā, bet tā ir introducēta daudzviet citur pasaulē.
Biškrēsliņi galvenokārt ir daudzgadīgi lakstaugi, bet dažas sugas ir viengadīgi lakstaugi vai krūmveidīgi. Dažas sugas ir vien pāris centimetrus garas, bet citas var sasniegt 1,5 metrus. Augiem var būt viens vai vairāki zarojoši, stāvi vai noliekti stublāji. Parasti ir sakneņi. Augi var būt gan mataini, gan bez apmatojuma un lielākā daļa ir aromātiski. Lapas ir izvietotas pakārtoti, tās dažreiz atrodas uz kātiņiem. Lapām var būt zobainas malas. Lielākajai daļai sugu ziedi ir vaļīgās vai blīvās ziedkopās. Ziedam ap pamatni ir vairāki seglapu slāņi, un zieda forma var būt plakans vai ieapaļš kurvītis. Dažām sugām staru ziedi ir dzeltenos vai baltos toņos ar dzeltenīgu pamatni. Auglis ir vārpstveidīgs, ribains sēklenis.
Sugas
Latvijā ir sastopamas šādas biškrēsliņu sugas:
Ureikste (ciems)
Ureikste (arī Uriekstes stacija) ir ciems Gulbenes novada Rankas pagastā. Atrodas pagasta austrumu daļā.
Apdzīvotā vieta atrodas pie autoceļa V445, Ureikstes upes krastā. 1916. gada ciema ierīkota stacija dzelzceļa līnijas Ieriķi-Gulbene-Sita. Ciems ir daļēji izzudis.
Pārgājienu tūrisms
Pārgājienu tūrisms ir termins, ar ko apzīmē ilgstošu, enerģisku pastaigu parasti pa iepriekš iezīmētām vai pat labiekārtotām takām kalnainos reģionos vai pilsētu perifērijās. Pārgājieni tiek īstenoti ļoti dažādās vidēs un reģionos, tie mēdz būt kā parastas vienas dienas pastaigas gar jūras, upes vai citu ūdenstilpju krastiem vai pat līdzenos mežu masīvos, kā arī vairākas nedēļas ilgi gājieni pa augstienēm, paceļoties to virsotnēs. Ceļošana kājām caur neapdzīvotām vai mazāk apdzīvotām teritorijām, visu nepieciešamo inventāru un ekipējumu nesot līdzi, ir populārs rekreācijas veids daudzās pasaules sabiedrībās.
Šī nodarbe dažādās valstīs un galamērķos ir zināma ar dažādiem nosaukumiem — pārgājieni (hiking), patiesais haikings (true hiking or bushwalking), trempings (tramping), trekings (trekking) vai vienkārši staigāšana jeb pastaigas (walking, rambling). Šī aktivitāte var ilgt stundas, dienas vai nedēļas, pa marķētu maršrutu vai ārpus tā. Dažu attīstības valstu mazāk apdzīvotos reģionos ceļošana kājām ar visu nepieciešamo līdzās ir ikdienas dzīves sastāvdaļa. Cituviet vietējie iedzīvotāji gūst peļņu instruējot un vadot ārzemju ceļotājus viņu pārgājienos. Tā ir populāra aktivitāte arī daudzām pārgājienu organizācijām visā pasaulē, un pētījumi liecina, ka visiem staigāšanas veidiem ir labvēlīga ietekme uz veselību.
Dārza iela (Rīga)
Vēsture
Dārza iela ir minēta Rīgas adrešu grāmatā jau 1861. gadā. Sākotnēji tā sākās no Aleksandra ielas (tagadējā Kandavas iela), daļēji iekļaujot tagadējo Konsula ielu. Padomju laikā iela ir pārrauta, izbūvējot Rīgas Medicīnas institūta (Rīgas Stradiņa universitāte) ēku kompleksu. Ielas beigu posms ir likvidēts, izbūvējot Jūrmalas gatves satiksmes pārvadu pār dzelzceļu.
Pārgājienu tūrisms
Prakse, kad tiek algots profesionāls pavadonis vai gids pārgājieniem nepazīstamās teritorijās, tiek pielietota jau no seniem laikiem, ceļotāju nodrošinot ar navigāciju, iepazīstinot ar vietējām paražām, kultūru, valodu un dzīvesveidu, vai nodrošinot drošību un aizsardzību. Vietējo gidu un ekipējuma nesēju jeb porteru pakalpojumu izmantošana ir pazīstama vēl kopš atklājēju laikiem, kad tika veiktas starptautiskas ekspedīcijas ar mērķi atklāt jaunas virsotnes, reģionus, meklējot jaunus resursus un vai sasniedzot no civilizācijas attālākus galamērķus. Porteri joprojām tiek izmantoti dažos pasaules reģionos, kalnu kāpšanā, pārgājienos un laivošanā.
Dārza iela (Rīga)
Vēsture
2015. gadā ielas daļa, kas atrodas uz rietumiem no Dzirciema ielas Rīgas adresācijas sakārtošanas projekta ietvaros ir pārdēvēta par Usmas ielu.
Ielas raksturojums
Dārza iela ir 390 metrus gara iela Dzirciema apkaimē. Tā sākas krustojumā ar Slokas ielu, krustojas ar Ķiršu ielu un izbeidzas aiz Rīgas Stradiņa universitātes ēku kompleksa (šeit caur stāvlaukumu savienota ar Mazo Dārza ielu un Konsula ielu). Dārza ielā ir īres namu un savrupmāju apbūve, kā arī vairākas sabiedriskas ēkas: pie krustojuma ar Slokas ielu atrodas Rīgas 41. vidusskola (Slokas ielā 49a), ielu pārtrauc Rīgas Stradiņa universitātes ēku komplekss (Dzirciema ielā 16). Dārza ielā atrodas Zengbuša muižas kungu māja (Dārza ielā 3) un daļēji saglabājies muižas parks.
Pārgājienu tūrisms
Ekipējums
Svarīga pārgājienu daļa viennozīmīgi ir ceļotāju inventārs, kuram ir liela nozīme piedzīvojuma gaitās. Atbilstošam apģērbam un apaviem ir nozīmīga loma ne tikai pārgājiena komfortā, bet arī ceļotāju drošībā. Pārgājienu ekipējumu var raksturot kā apģērbu un lietu kopumu, ko ceļotāji ņem līdzi, dodoties vienas vai vairāku dienu pārgājienos. Ekipējums un tā sastāvs mainās atkarībā no pārgājiena ilguma, distances, plānotajām aktivitātēm un vides (sezonas), kurā pārgājiens notiek. Pārgājienu raksturs un nepieciešamais inventārs var būt atkarīgs gan no dabiskās vides, kurā tie notiek, gan ar piemērojamiem valdības noteikumiem, kas var likt pārgājienos izmantot papildus ekipējuma sastāvdaļas, lai pārgājiens norisinātos veiksmīgi un droši. Lai minimizētu ceļotāju ietekmi uz dabu un vidi, daudzi pārgājienu entuziasti pieturas pie ētikas un dabiskās vides saglabāšanas, piekopjot principu — “neatstāj pēdas” (leave no trace), kas sevī iekļauj septiņas galvenās nostādnes:
Dārza iela (Rīga)
Ielu savienojumi
Dārza iela ir savienota ar šādām ielām:
Pārgājienu tūrisms
Ekipējums
Šie septiņi principi tiek adaptēti dažādām aktivitātēm, ekosistēmām un vidēm jau kopš 1994. gada, kad savu darbību sāka bezpeļņas organizācija “Leave No Trace Center For Outdoor Ethics”.
Lai pārgājiens būtu komfortabls un drošs, ceļotājiem ir svarīgi izvēlēties pienācīgu pārgājienu ekipējumu, ko pārgājienu organizatori arī atgādina saviem klientiem. Ir svarīgi izvēlēties apavus, kas nodrošina gan ērtu pārvietošanos, gan arī pienācīgu atbalstu un aizsardzību. Neviens apavu pāris nav perfekti piemērots visām sezonām un apvidiem. Lielākam kāju komfortam papildus piemērotiem apaviem ir ieteicams izmantot specializētas pārgājienu zeķes, kas regulē kāju temperatūru un palīdz pret tulznu un izsitumu parādīšanos. Šādu zeķu struktūrai jābūt biezākai kāju pirkstgalos un pēdā, lai nodrošinātu, ka pēda stabili turas kurpē. Dodoties kalnos, piemērota apģērba izvēle ir ļoti būtiska. Atšķirībā no ikdienas, kalnu pārgājienos gaisa temperatūra un laikapstākļi mēdz strauji mainīties un krasi atšķirties no tiem apstākļiem, kurus ceļotāji pieredz pārgājiena sākumā. Šī iemesla dēļ ir nepieciešams apģērbs, kas spēj nodrošināt komfortu dažādos laikapstākļos un gaisa temperatūrās. Ir daudz efektīvāk apģērbties vairākos plānākos apģērbu slāņos, nekā ģērbt vienu biezu, tādēļ, ka starp apģērbu slāņiem esošais gaiss ir labs izolators, un ir vieglāk regulēt ķermeņa temperatūru novelkot vai uzvelkot papildus apģērba slāni.
Lielu popularitāti pārgājienu cienītāju vidū ir ieguvušas pārgājienu nūjas, kas palīdz samazināt slodzi ceļos. Tomēr to izmantošanai ir nepieciešamas priekšzināšanas, citādi iespējams traumēt roku locītavas, kas nav paredzētas spēcīgam ilgtermiņa noslogojumam, kuru tās absorbē, lielu daļu no svara pārceļot uz nūjām. Tomēr pēc garākas kāpšanas sāpes ceļos ir visai bieža parādība, ar nūju palīdzību ir iespējams daļēji samazināt slodzi uz tiem, kā arī nūjas piedod papildus stabilitāti, kas var būt ļoti noderīgi uz slidenām virsmām, šķērsojot upes vai dodoties pa sniegtu.
Viljams Dženingss Braians
Viljams Dženingss Braians (dzimis, miris ) bija amerikāņu politiķis no Demokrātiskās partijas. Trīs reizes neveiksmīgi kandidēja ASV prezidenta vēlēšanās — 1896. un 1900. gadā, kad zaudēja Viljamam Makinlijam, un 1908. gadā, kad zaudēja Viljamam Tāftam. Divus termiņus bija ASV Pārstāvju palātas loceklis no Nebraskas štata. Kad par ASV prezidentu 1913. gadā kļuva Vudro Vilsons, tika iecelts par ASV Valsts sekretāru. Amatā bija līdz 1915. gada jūnijam, kad demisionēja, jo neatbalstīja stingru politiku Pirmā pasaules kara laikā.
Pēc pārliecības būdams stingrs kristietis, iestājās pret zelta standartu, bankām un dzelzceļa kompānijām. Atbalstīja sauso likumu, aktīvi cīnījās pret darvinisma mācīšanu skolās. Viens no izcilākajiem sava laika oratoriem.
Elbow
Elbow ir Lielbritānijas alternatīvā roka grupa, kuras dalībnieki ir Gajs Gārvijs (Guy Garvey) — vokāls, ģitāra, Kreigs Poters (Craig Potter) — taustiņinstrumenti, pavadošais vokāls, Marks Poters (Mark Potter) — ģitāra, pavadošais vokāls, Pīts Tērners (Pete Turner) — basģitāra, pavadošais vokāls un Ričards Džaps (Richard Jupp) — sitamie instrumenti un perkusijas, kurš paziņoja par aiziešanu no grupas 2016. gada martā. Elbow mūzika ir ļoti daudzslāņaina un mēdz spēlēties ar blūzu, folku un klasiskās mūzikas instrumentiem. Liela nozīme ir grupas dziesmu vārdiem, kuru autors ir vokālists Gajs Gārvijs un kuri izskatāmi par mākslas darbiem paši par sevi. Elbow repertuārā ir gan roka himnas, gan emocionāli episki un aizkustinoši skaņdarbi.
Septiņi grupas singli ir iekļuvuši Lielbritānijas singlu Top 40 sarakstā. Albums The Take Off and Landing of Everything sasniedza Lielbritānijas albumu topa pirmo vietu. 2008. gadā Elbow ieguva prestižo Merkūrija mūzikas balvu par albumu The Seldom Seen Kid, 2001. un 2011. gadā grupa bija šīs balvas nominanti. 2009. gadā ieguva balvu BritAwards kā labākā Lielbritānijas mūziķu apvienība. 2012. gadā Elbow ierakstīja skaņdarbu First Steps, kas kļuva par BBC titulmūziku 2012. gada Londonas olimpisko spēļu pārraidēm. Grupa uzstājās arī minētās olimpiādes noslēguma ceremonijā.
Vēsture
16 gadus jaunais Gajs Gārvijs satika Marku Poteru 1990. gadā Beri koledžā Lielajā Mančestrā. Poters aicinājis Gārveju dziedāt viņa, Ričarda Džapa un Pīta Tērnera grupā. Kopā viņi izveidoja ansambli `Mr.Soft` (nosaukums vēlāk tika saīsināts uz `Soft`). Marka Potera brālis Kreigs pieveinojās grupai kā taustiņinstrumentālists. Tajā pat gadā grupa nospēlēja savu pirmo uzstāšanos Corner Pin klubā Remsbotomā.
Grupas nosaukumu trešo reizi nomainīja 1997. gadā, iedvesmojoties no TV seriāla "Dziedošais detektīvs", kura varonis Filips Marlovs nosaucis vārdu "Elbow" — (latviski elkonis) par jaukāko vārdu angļu valodā. Pēc uzvaras vietējā mūzikas grupu konkursā, Elbow noslēdza līgumu ar mūzikas ierakstu kompāniju Island Records un ierakstīja mūziku savam pirmajam albumam. Tajā pat laikā Island Records tika pārdots Universal Music Group, kas nevēlējās turpināt sadarbību ar grupu un albums netika izdots.
Elbow turpināja darbu neatkarīgā ierakstu kompānijā Ugly Man Records un izdeva savus EP The Noisebox EP, The Newborn EP, un The Any Day Now EP. Dziesmas tika aktīvi raidītas BBC radio programmās.
2001—2004: Asleep in the Back and Cast of Thousands
Elbow debijas albums Asleep in the Back tika izlaists 2001. gada maijā. Tas tika radīts sešu gadu garumā un tajā ir sešas atkārtoti ierakstītas dziesmas. Albums tika nominēts Merkūrija mūzikas balvai un BritAward balvai nominācijā Labākā jaunā britu grupa.
Grupas otrais albums Cast of Thousands iznāca 2003. gada augustā. Albuma nosaukms ir atsauce uz grupas uzstāšanos Glastonberijas festivālā 2002. gadā, kurā tika ierakstīta publikas līdzi dziedāšana dziesmai "Grace Under Pressure", kas tika iekļauta albuma ierakstā.
2004. gadā Elbow uzstājās Kubā, spēlējot dziesmas no albumiem Asleep in the Back un Cast of Thousands dažādās Havannas un tās apkārtnes koncertzālēs. Tūres laikā tika uzņemta dokumentālā filma, kas tika vēlāk rādīta dažādos festivālos, bet nav bijusi komerciāli pieejama.
2004—2006: Leaders of the Free World
Grupas trešais albums Leaders of the Free World, tika izdots 2005. gadā. Tas tika ierakstīts un producēts Blueprint Studios studijā Salfordā. Sadarbībā ar video māksliniekiem `The Soup Collective`, tika radīts mūzikas un video DVD.
2006—2009: The Seldom Seen Kid
2006. gadā grupa sāka sadarbību ar kompāniju `Fiction Records` un 2007. gada beigās pabeidza ceturto studijas albumu The Seldom Seen Kid, kura producents bija grupas dalībnieks Kreigs Poters. Albumu izdeva 2008. gada martā un tika pārdotas vairāk kā 1 miljons kopiju. Sekoja intensīva koncertēšana Ziemļamerikā un festivālos Lielbritānijā.
2009. gada 17. janvārī Abbey Road studijā, Elbow ierakstīja īpašu albuma The Seldom Seen Kid koncertu, kopā ar BBC koncertorķestri un Londonas kamerkori `Chantage`.
2009—2011: Build a Rocket Boys!
Elbow piektais studijas albums Build a Rocket Boys! tika izdots 2011. gada 7. martā Iznākšanas brīdī albums ieņēma rekordaugsto otro vietu Lielbritānijas albumu topā. Build a Rocket Boys! nopelnīja grupai trešo Merkūrija balvas nomināciju.
2011—2012: Dead in the Boot
2012. gada 27. augustā tika izdots grupas izlases albums Dead in the Boot, tajā iekļauti skaņdarbi no iepriekšējo albumu B pusēm un iepriekš nepublicētie darbi. Albuma nosaukums ir atsauce uz Elbow debijas albumu Asleep in the Back.
2012—2014: The Take Off and Landing of Everything
Albums The Take Off and Landing of Everything tika izdots 2014. gada 10. martā, pirmo reizi debitējot Lielbritānijas albumu topa galvgalī. Albuma ierakstīšanas laikā grupa divas nedēļas pavadīja Pītera Gebriela studijā `Real World Studios` Bātā. Sākotnēji tika izziņots albuma darba nosaukums 'Carry Her Carry Me', tomēr vēlāk tas nomainīts uz `The Take Off and Landing of Everything`.
2014. gadā grupa bija vieni no galvenajiem viesmāksliniekiem Latvijas mūzikas un kultūras festivālā `Positivus`
2015— mūsdienas : Lost Worker Bee, darbs pie nākamā albuma, Ričarda Džapa aiziešana no grupas
2015. gada jūlijā Elbow laida klajā EP The lost Worker Bee, kuru izziņojot Gārvijs informēja, ka grupas dalībnieki ir iesaistījušies dažādos solo un kopprojektos, kā dēļ šis ieraksts tapis starplaikam līdz nākamajam albumam. "
2015. gada oktobrī Gajs Gārvijs izdeva savu pirmo solo albumu `Courting the Squall` un devās ar to nelielā Lielbritānijas koncerttūrē.
2016. gada 4. martā Elbow oficiālajā mājas lapā tika paziņots par sitaminstrumentālista Ričarda Džapa aiziešanu no grupas un, ka Elbow septītā albuma ierakstā viņš vairs nepiedalīšoties.
Mūzikas stili un ietekmes
Elbow paši ir nosaukuši vairākus ietekmes avotus savai mūzikai, tādus kā Genesis, īpaši progresīvā roka periodu ar Pīteru Geibrielu un Stīvu Heketu, Talk Talk un Radiohead. Gajs Garvijs ir teicis: "Es uzaugu klausoties katru Genesis ierakstu. Es iemācījos rakstīt harmonijas klausoties Pīteru Geibrielu."
MEASAT-3a
MEASAT-3a ir Malaizijas uzņēmuma MEASAT Satellite Systems Sdn. Bhd. sakaru pavadonis. Palaists 2009. gada jūnijā. Ģeostacionārajā orbītā 91,5° austrumu garuma tas nodrošina sakarus klientiem Āzijā, Austrumāfrikā un Austrālijā.
Kosmiskais aparāts tika izgatavots uz Orbital platformas STAR-2.3 bāzes. Tam ir 12 C joslas, 12 Ku joslas raidītāji. Garantētas darbības laiks pavadonim paredzēts 15 gadi.
Līgums par pavadoņa MEASAT-1R izgatavošanu ar ASV uzņēmumu Orbital Sciences Corporation (OSC) noslēgts 2005. gada novembrī. 2008. gada sākumā tas pārdēvēts par MEASAT-3a.
Pavadoņa palaišana bija paredzēta Baikonuras kosmodroma. Augustā, gatavojot MEASAT-3a palaišanai, pavadonis nokrita no celtņa un tika bojāts. Palaišanu atcēla, un kosmisko aparātu nosūtīja atpakaļ uz rūpnīcu.
MEASAT-3a tika palaists 21:50 UTC ar nesējraķeti Zenit-3SLB no Baikonuras kosmodroma. Tas tika izvietots ģeostacionārajā orbītā pun 91,5° austrumu garuma, līdzās MEASAT-3. Pēc izmēģinājumiem un pārbaudēm pavadonis tika nodots pasūtītājam un sāka aktīvu darbību.